**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 03.08.2023, ora 08.00 – 04.08.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 04.08.2023, ora 07.00**

**RÂURI**

**Debitele au fost în general staționare**, exceptând râurile din bazinele hidrografice: Vișeu, Iza, Tur, Someș, Crișuri, Mureș (exceptând cursul mijlociu al acestuia), Bega Veche, Bega, Timiș, Bârzava, Moravița, Caraș, Nera, Cerna și bazinele superioare ale Jiului și Oltului, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-90 %, mai mari (în jurul și peste normalele lunare) pe râurile din bazinele hidrografice: Vișeu, Iza, cursul mijlociu al Mureșului, cursurile superioare ale Târnavelor şi mai mici (sub 30% din normalele lunare) pe râurile din bazinele hidrografice: Moravița, Tazlău, Rm. Sărat, Bârlad, Jijia, pe unii afluenţi ai Moldovei și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în** **general staționare**, exceptând râurile din bazinele hidrografice: Vișeu, Iza, bazinele superioare și mijlocii ale Turului, Someșului, Crasnei, Barcăului, Crișurilor, Mureșului, Begăi și Timișului, unde vor fi în scădere.

Pe râurile din bazinele inferioare ale Turului, Someșului, Crasnei, Barcăului, Crișurilor, Mureșului, Begăi și Timișului, debitele vor fi în creștere ca urmare a precipitațiilor prognozate și propagării.

Ca urmare a precipitațiilor prognozate, sub formă de aversă, izolat însemnate cantitativ și cu caracter torențial, sunt posibile creșteri de niveluri și debite, pe unele râuri din zonele de deal și munte, mai ales pe cele din nord-vestul și vestul țării.

**DUNĂRE**

**Debitul** la intrarea în ţară (secţiunea Baziaş) în intervalul 03.08.2023 – 04.08.2023 **a fost staţionar,** având valoarea **de** **3800 m3/s**, sub media multianuală a lunii **august (4300 m3/s).**

În aval de Porţile de Fier debitele au fost în scădere la Gruia și în creștere pe sectorul Calafat – Tulcea.

**Debitul la intrarea în ţară (secţiunea Baziaş) va fi în scădere (3700 m3/s).**

În aval de Porțile de Fier, debitele vor fi în scădere pe sectorul Gruia – Bechet și în creștere pe sectorul Corabia – Tulcea.

**2.** **Situația meteorologică în intervalul 03.08.2023, ora 09.00 – 04.08.2023, ora 06.00**

**Administraţia Naţională de Meteorologie** (A.N.M.) a emis în data de 03.08.2023, la ora 10:00, **Avertizarea Meteorologică nr. 104** vizând **caniculă,** conform căreia:

**COD GALBEN - ATENŢIONARE METEOROLOGICĂ, MESAJ 1:** Joi, valul de căldură se va extinde în vestul, sudul și sud-estul țării, unde va fi caniculă, disconfort termic ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa în general între 33 și 37 de grade, iar cele minime între 18 și 25 de grade.

**COD GALBEN - AVERTIZARE METEOROLOGICĂ, MESAJ 2:** Vineri (04 august), valul de căldură se va extinde în toată țara și va fi caniculă în toate zonele de câmpie și de podiș. Disconfortul termic va fi ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa în general între 33 și 37 de grade, iar cele minime se vor încadra între 17 și 20 de grade.

**COD PORTOCALIU - AVERTIZARE METEOROLOGICĂ, MESAJ 2:** În 04 **august,**  Canicula se va intensifica în Crișana și Banat unde se vor înregistra temperaturi maxime de 37...39 de grade, precum și în jumătatea de sud a Olteniei și a Munteniei unde vor fi temperaturi maxime de 39...41 de grade. Disconfortul termic va fi accentuat, iar indicele temperatură-umezeală (ITU) va depăși pragul critic de 80 de unități. Temperaturile minime se vor situa între 19 și 25 de grade.

***Notă: pe parcursul zilei de sâmbătă (05 august) disconfortul termic se va menține ridicat în toate zonele de câmpie și va mai fi caniculă local în regiunile sudice.***

Această Avertizare **Meteorologică**, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

***-*** *Alba, Argeş, Arad, Bihor, Brăila, Buzău, Caraş-Severin, Călăraşi, Constanţa, Dâmboviţa, Dolj, Galaţi, Giurgiu, Gorj, Hunedoara, Ialomiţa, Ilfov, Mehedinţi, Olt, Prahova, Vâlcea, Vrancea, Teleorman, Timiş, Tulcea şi Municipiul Bucureşti* ***(26 prefecturi) – MESAJ1 – ATENŢIONARE METEO, COD GALBEN;***

***-*** *Alba, Argeş, Bacău, Bistriţa-Năsăud, Botoşani, Braşov, Brăila, Buzău, Cluj, Constanţa, Covasna, Dâmboviţa, Galaţi, Gorj, Harghita, Hunedoara, Iaşi, Maramureş, Mureş, Neamţ, Prahova, Satu-Mare, Sălaj, Sibiu, Suceava, Vaslui, Vâlcea, Vrancea şi Tulcea* ***(29 prefecturi) – MESAJ2 – AVERTIZARE METEO, COD GALBEN;***

***-*** *Arad, Bihor, Caraş-Severin, Călăraşi, Dolj, Giurgiu, Ialomiţa, Ilfov, Mehedinţi, Olt, Teleorman, Timiş şi Municipiul Bucureşti* ***(13 prefecturi) – MESAJ2 – AVERTIZARE METEO, COD PORTOCALIU;***

**ÎN ŢARĂ**

**Vremea s-a încălzit,** astfel încât a devenit călduroasă în cea mai mare parte a țării, local caniculară în sud-vest, sud și sud-est, iar indicele temperatură-umezeală (ITU) a atins și local a depășit pragul critic de 80 de unități al disconfortului termic în Crișana, Banat, Oltenia, Muntenia, local în Dobrogea, în jumătatea sudică a Moldovei și pe arii restrânse în Transilvania. Cerul a fost variabil în nord-vestul teritoriului și la munte și mai mult senin în rest. Vântul a suflat slab și moderat, cu ușoare intensificări pe crestele montane. Temperaturile maxime s-au situat între 25 de grade la Mangalia și 39 de grade la Zimnicea, iar la ora 6 valorile termice se încadrau între 12 grade la Miercurea Ciuc și 25 de grade la Dumbrăvița de Codru și Șiria. În a doua parte a intervalului, pe alocuri s-a semnalat ceață în Dobrogea, pe litoral și în depresiuni.

**OBSERVAȚII:** *de ieri de la ora 06 au fost 2 atenționări cod galben pentru fenomene meteorologice periculoase imediate, 1 emis de către SRPV Sibiu și 1 emis de către SRPV Constanța.*

**LA BUCUREŞTI**

**Vremea s-a menținut caniculară,** disconfortul termic ridicat, iar indicele temperatură-umezeală (ITU) a depășit pragul critic de 80 de unități. Temperatura maximă a fost de 36 de grade la Afumați și 37 de grade la Filaret și Băneasa. Cerul a fost mai mult senin, iar vântul a suflat în general slab. La ora 6 se înregistrau 22 de grade în Băneasa și 23 de grade la Afumați și la Filaret.

 **3. Prognoza meteorologică în intervalul 04.08.2023, ora 09.00 – 05.08.2023, ora 09.00**

**ÎN ŢARĂ**

**Valul de căldură se va extinde,** disconfortul termic va fi accentuat, iar indicele temperatură-umezeală (ITU) va depăși pragul critic de 80 de unități în cea mai mare parte a țării. Va fi caniculă în toate zonele de câmpie și de podiș, cu maxime ce se vor situa în general între 33 și 37 de grade, iar aceasta se va intensifica în Crișana și Banat unde se vor înregistra 37...39 de grade, precum și în jumătatea de sud a Olteniei și a Munteniei unde se vor atinge valori de 39...41 de grade. Pe litoral, valorile termice diurne vor fi mai scăzute, de cel mult 27...30 de grade. Cerul va fi variabil, cu înnorări după-amiaza în zonele montane unde pe spații mici se vor semnala averse slabe și descărcări electrice.

Seara și mai ales noaptea gradul de instabilitate atmosferică (averse torențiale, descărcări electrice, intensificări de scurtă durată ale vântului) va fi în accentuare în partea de vest și nord-vest a teritoriului. Vântul va sufla slab și moderat, cu intensificări mai ales în a doua parte a intervalului, în zona înaltă din vestul Carpaților Meridionali unde rafalele vor depăși 70 km/h și local, cu viteze mai mici, în sud. Temperaturile minime vor fi cuprinse în general între 15 și 25 de

grade.

**LA BUCUREŞTI**

**Va fi caniculă** și disconfort termic accentuat, iar indicele temperatură-umezeală (ITU) va depăși pragul critic de 80 de unități. Temperatura maximă se va situa în jurul valorii de 39 de grade, iar cea minimă va fi de 19...22 de grade. Cerul va fi mai mult senin, iar vântul va sufla slab și moderat.

1. ***CALITATEA APELOR***
	1. **Pe fluviul Dunărea**

**ARBDD** informează că urmare a informaţiei că Fluviul Dunărea a fost poluat în data de 02.08.2023, în zona localităţii Pardina, judeţul Tulcea, **Poliţia de Frontieră Pardina confirmă faptul că nu s-a produs nici o poluare a apei în zonă.** Deasemenea reprezentaţi ai SGA Tulcea, ABA Dobrogea Litoral şi GNM Tulcea s-au deplasat la faţa locului confirmând neexistenţa vreunei poluări în zonă produsă în data de 02.08.2023.

**ARBDD** informeaza că **în data de, 03.08.2023, in jurul orei 13:30, in zona faleza oras Sulina, pe malul drept al braţului Sulina, judeţul Tulcea, au fost avariate 5 ambarcatiuni si 2 pontoane de acostare**, datorita producerii unei coliziuni ca urmare a unei defectiuni la remorcherul Gheorghieni 2 cu Macaraua 535. S-a intervenit de catre AFDJ cu o bariera antipoluare, material absorbant pentru a preintampina vreo posibila poluare din rezervoarele ambarcatiunilor avariate. In momentul controlului nu au fost observate irizatii de produse petroliere

**ABA Dobrogea-Litoral şi GNM-CJ Brăila** revin cu informaţii referitoare la producerea, în data de 31.07.2023, ora 07:25, a unei poluări cu ape de santină (circa 5 litri), deversate accidental de nava AZZA H, în bazinul danei 37-38 din portul Brăila, municipiul Brăila, județul Brăila. La momentul controlului, efectuat de reprezentanții S.G.A. Brăila și G.N.M.-C.J. Brăila, irizațiile specifice produselor petroliere erau localizate pe o suprafață de aproximativ 50-100 mp. S-a acționat prin împrăștierea de material absorbant. Activitățile de ecologizare a zonei afectate au fost finalizate în jurul orei 13:00. Se menționează că apele de santină, deversate în bazinul danei 37-38, nu au ajuns în fluviul Dunărea.

**Societatea Hydar Shipping Company Port Said, Egipt, reprezentată de SC Range Trans SRL din Brăila, în calitate de agent al Navei Azza H, a fost sancţionată contravenţional cu amendă în valoare de 50.000 lei** conform OUG 195/2005 privind protecţa mediului, amenda fiind achitată.

* 1. **Pe râurile interioare**

**ABA Argeș Vedea** revine cu informaţii suplimentare despre producerea în data de 26 iulie 2023 – ora 09.00, unei poluări accidentale pe pr. Valea Mare (curs de apă cadastrat afluent de stânga al r. Râul Doamnei), oraș Ștefănești, județul Argeș.

În urma deplasării pe teren a reprezentanților ABA Argeș Vedea (Laborator, GMPRA și IBA), au fost constatate următoarele :

- Poluarea s-a produs urmare a unui incident pe conducta de canalizare (din administrarea SC APA CANAL 2000 SA Pitești) din orașul Ștefănești;

- În cursul de râu s-au scurs aproximativ 50 – 60 l apă uzată menajeră, apa având o culoare neagră;

- Cauza poluării accidentale a fost spargerea conductei de canalizare ce subtravsreaza pr. Valea Mare ;

- În această zonă debitul cursului de râu este foarte mic, neavând nici pantă mare de scurgere, apa mai mult stagnând;

- Au fost contactați reprezentanții SC APA CANAL 2000 SA Pitești care au sosit la fața locului cu o echipă de intervenție, demarându-se lucrările de remediere a avariei produse pe tronsonul coductei de canalizare;

- Au fost prelevate 3 probe de apă (amonte gură de canalizare, aval gură de canalizare și din dreptul canalului de ape menajere), în funcție de rezultatele analizelor urmând a se dispune măsurile ce se impun ;

Au fost prelevate probe de apă din trei puncte de recoltare, astfel:

1.pr Valea Mare (intersecția str Liviu Rebreanu-pod pr Valea Mare), amonte 50 m de gura de canalizare ape menajere aparținând SC Apa Canal 2000 SA Pitești (ora 09.50). Rezultatele obţinute au încadrat apa în clasa a II-a de calitate, conform Ordin 161/2006.;

2.pr Valea Mare (intersecția str Liviu Rebreanu-pod pr Valea Mare), aval 50m de gura de canalizare ape menajere aparținând SC Apa Canal 2000 SA Pitești (ora 10.10). Rezultatele obţinute au încadrat apa în clasa a II-a de calitate, conform Ordin 161/2006;

3. pr Valea Mare (intersecția str Liviu Rebreanu-pod pr Valea Mare), din dreptul canalului de ape menajere aparținând SC Apa Canal 2000 SA Pitești (ora 10.00). **Au fost înregistrate depăşiri la indicatorii de calitate ai apei: materii totale în suspensie, azot total, fosfor total, consum chimic de oxigen, consum biochimic de oxigen, agenţi de suprafaţă anionici, faţă de limitele admise prin NTPA 001-HG 188/2002 cu modificările şi completările ulterioare.**

Nu s-a raportat mortalitate piscicolă.

- SC APA CANAL 2000 SA Pitești va monitoriza zona în vederea eliminării exfiltrațiilor apărute, va stabili soluția tehnică de remediere și va întreprinde măsurile necesare pentru realizarea acesteia.

* 1. **Pe Marea Neagră**

 Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 02.08.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu au fost înregistrate depăşiri ale valorii limită zilnice pentru indicatorul particule în suspensie la staţiile de monitoring a calităţii aerului (Media zilnică de 50 µg/m3 pentru PM10** (pulberi în suspensie cu diametrul sub 10 microni).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 02.08.2023 – 03.08.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**Judeţul Constanţa :**

S-a instituit faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan (debitul Fluviului Dunărea a atins valoarea de atenționare/avertizare astfel: în Secțiunea Smârdan s-a înregistrat un nivel de 142 cm, respectiv un debit de 275 mc/s) respectiv:

- în scop potabil: S.A.A.C. Dăeni, Comuna Smârdan.

- irigații: SC Tumult Grup SRL, SC Balta Star SRL, A.N.I.F. Tulcea - Amonte Ostrov, A.N.I.F. Tulcea - Amonte Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Amonte Peceneaga -Turcoaia – Macin, A.N.I.F. Tulcea - Amonte 23 August – Măcin;

- piscicultură: S.C. Piscicola Macin (Am. Turcoaia).

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

 **DIRECȚIA COMUNICARE**